Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : Pv 706/13/8807	Michalovce, 23.2.2015
EEČ : 2-66-80-2015

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátorka Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Michalovce zo dňa 23.2.2015, spisová značka Pv 706/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	V období od 20. 11. 2012 do 22. 05. 2013 na odbernom mieste v obci XXXXX,  okres XXXXX, neoprávnene bez zaplatenia odoberal elektrickú energiu  tým spôsobom, že na prívodové elektrické vedenie k domu, medzi nástrešníkom a elektromerovým rozvádzačom, mal pripojený a do priestorov domu zavedený odbočovací vodič, z ktorého boli pomocou troch zásuviek napojené elektrické spotrebiče bez merania odberu elektrickej energie, čím za vyššie uvedené obdobie spôsobil Východoslovenskú distribučnú, a. s., ul. XXXXX, XXXXX,  celkovú škodu vo výške 185,25 €.

Uznesením prokurátora Okresnej prokuratúry Michalovce zo dňa 23.2.2015, spisová značka Pv 706/13/8807, bola určená obvinenému skúšobná doba v trvaní 15 mesiacov.
Odôvodnenie:
	Uznesením prokurátora Okresnej prokuratúry v Michalovciach sp. zn. Pv 706/13/8807 zo dňa 27. 09. 2013 bolo podľa § 216 ods. 1 písm. a, b, c) Tr. poriadku podmienečne zastavené trestné stíhanie za prečin krádeže podľa § 212 ods. 2 písm. e) Tr. zákona proti obvinenému  XXXXX, ktorý mal byť spáchaný tým, že v období od 20. 11. 2012 do 22. 05. 2013 na odbernom mieste v obci XXXXX,  okres XXXXX, neoprávnene bez zaplatenia odoberal elektrickú energiu  tým spôsobom, že na prívodové elektrické vedenie k domu, medzi nástrešníkom a elektromerovým rozvádzačom, mal pripojený a do priestorov domu zavedený odbočovací vodič, z ktorého boli pomocou troch zásuviek napojené elektrické spotrebiče bez merania odberu elektrickej energie, čím za vyššie uvedené obdobie spôsobil Východoslovenskú distribučnú, a. s., ul. XXXXX, XXXXX,  celkovú škodu vo výške 185,25 €.

	Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 15 (pätnásť) mesiacov. Toto rozhodnutie sa stalo právoplatným dňom 08. 10. 2013.

Skúšobná doba pre podmienečné zastavenie trestného stíhania uplynula dňom  08. 01. 2015.

Po uplynutí skúšobnej doby bol vyžiadaný odpis z registra trestov a  správy o povesti obvineného. 

 Bolo zistené, že obvinený v priebehu skúšobnej doby viedol riadny život, nedopustil sa žiadneho trestného činu. Dopustil sa však priestupku proti bezpečnosti a plynulosti cestnej premávky.

Keďže obvinený XXXXX vyhovel podmienkam uvedeným v ustanovení   § 217 ods. 1 Trestného poriadku  bolo rozhodnuté, že sa v skúšobnej dobe podmienečného zastavenia trestného stíhania osvedčil. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Šándorová
prokurátorka